Babelscape/SREDFM huggingface dataset:
Όνουφις

Η Όνουφις ("αρχαία ελληνικά : Ὀνουφις") ήταν αρχαία πόλη της Αιγύπτου στο Δέλτα του Νείλου και πρωτεύουσα της νομής Ονουφίτης. Βρισκόταν στη δυτική όχθη του Σεβενύτικου κλάδου του Νείλου κοντά στην αρχαία Βούσιρις. 

Η πόλη ταυτίζεται με την σημερινή Μαχαλλάτ Μινούγ, περίπου 11 χιλιόμετρα βόρεια της Τάντα. Στην ύστερη αρχαιότητα ήταν έδρα επισκόπου. Αυτή η επισκοπή σήμερα δεν υφίσταται και ο τίτλος δίνετε τιμητικά από τη Καθολική Εκκλησία.
Μινέτ

Η Μινέτ ήταν αρχαία πόλη της Αιγύπτου στην 10η νομή της Άνω Αιγύπτου. Η ακριβής θέση της είναι άγνωστη σήμερα, βρισκόταν στο σημερινό Κυβερνείο Μίνια. Στην αρχαιότητα βρισκόταν κοντά στην Τιεμπού, ίσως ήταν προάστιο της.

Στην πόλη υπήρχε άγαλμα που αποκαλούνταν "Μινέτ". Εδώ λατρεύονταν οι Σομπέκ, Νεφερίτι και Άνουβις.
Tigermilk

Το "Tigermilk" είναι το ντεμπούτο άλμπουμ των Belle and Sebastian. Αφού κυκλοφόρησε αρχικά σε περιορισμένη διαθεσιμότητα (1.000 αντίτυπα) από την Electric Honey, επανακυκλοφόρησε το 1999 από την Jeepster Records. Την φωτογραφία του εξωφύλλου έχει πάρει ο τραγουδιστής της μπάντας Stuart Murdoch. Στην φωτογραφία εμφανίζεται η Joanne Kenney, το ίδιο μοντέλο το οποίο εμφανίζεται στο εξώφυλλο του ""Dog on Wheels" EP".

Το άλμπουμ έχει πάρει το όνομα του από ένα ορχηστρικό κομμάτι, το οποίο δεν εμφανίζεται στο άλμπουμ. Ωστόσο ερμηνευόταν στις πρώτες περιοδείες του συγκροτήματος. Όλα τα κομμάτια γράφτηκαν από τον Stuart Murdoch μεταξύ του 1993 και του 1996. Αν και εμφανίζεται στο άλμπουμ, ο τρομπετίστας Mick Cooke δεν αναφέρεται ακόμα σαν επίσημο μέλος της μπάντας.

Το Pitchfork Media συμπεριλαμβάνει το "The State I Am In" στο #17 της λίστας "Top 200 Tracks of the 1990s (Τα 200 Καλύτερα Κομμάτια της Δεκαετίας του '90)".Το κομμάτι "I Don't Love Anyone" εμφανίζεται στην ταινία ""Ο Διάβολος Φοράει Prada" (2006) και στους τίτλους τέλους του πέμπτου επεισοδίου των "Girls"", "Hard Being Easy".
Ιάσων Φωτήλας

Ο Ιάσων Φωτήλας (25 Σεπτεμβρίου 1969) είναι Έλληνας πολιτικός και δικηγόρος.
TeenNick

Το TeenNick είναι Αμερικανικό ψηφιακό, καλωδιακό και δορυφορικό τηλεοπτικό κανάλι που ανήκει στην MTV Networks, μια μονάδα του τμήματος Viacom Media Networks της Viacom. Το κανάλι διαθέτει ένα συνδυασμό του αρχικού προγράμματός του με σειρές του Nickelodeon, και απέκτησε προγράμματα που απευθύνονται σε προ-εφηβική ηλικία και σε εφήβους. Το όνομα του καναλιού προέρχεται από το πρώην TEENick. Από τον Αύγουστο του 2013, το TeenNick είναι διαθέσιμο σε περίπου 73.443.000 νοικοκυριά συνδρομητικής τηλεόρασης στις ΗΠΑ.

Στις 15 Μαρτίου 2020, ένθετο πρόγραμμα υπό την επωνυμία αυτή εντάχθηκε στο RISE TV (αδελφικό κανάλι του ελληνικού Nickelodeon) για τις μεσημεριανές, απογευματινές και βραδινές ώρες. Το πρόγραμμα απαρτίζεται κυρίως από σειρές που προηγουμένως προέβαλλε το Nickelodeon μετά τα μεσάνυχτα ("Drake & Josh", "Victorious", "ICarly", "Big Time Rush" κτλ.) συν την σειρά του Nick at Nite "Instant Mom" και το Καναδέζικο δράμα "Ride", καθώς και ολιγόλεπτες εσωτερικές παραγωγές ("Music 89.2 Challenge", "Life Hacks" και "For Your Info").
Μάρεια

μικρογραφία|Ο αρχαιολογικός χώρος της Μάρειας
Η Μάρεια ήταν αρχαία πόλη της Αιγύπτου στο δυτικό Δέλτα του Νείλου.

Σήμερα η πόλη έχει βρεθεί στη περιοχή του Κομ Ελ Ιντρίς ("αραβικά : کوم الادریس ") βρίσκεται περίπου 40 χλμ νοτιοδυτικά της Αλεξάνδρειας στη νότια ακτή της λίμνης Μαραιώτις, της οποίας το όνομα προέρχεται πιθανότατα από την αρχαία πόλη.

Η Μάρεια πιθανώς ταυτίζεται με την πόλη Χαστεμέχ που αναφέρεται σε αραμαϊκή επιγραφή για τους νεκρούς από μάχη στη Σαχάρα κατά το τέταρτο έτος της βασιλείας του Ξέρξη Α΄. Η αιγυπτιακή ονομασία Χαστεμέχ, σημαίνει ερημική περιοχή της Τιεμεχού, Λιβύης, περιγράφοντας τόσο την πόλη και τη σχετική διοικητική περιοχή η οποία συστάθηκε από τον Ψαμμήτιχο Α΄.

Ο Ηρόδοτος αναφέρει ότι ο Ψαμμήτιχος ο ιδρυτής της Αιγυπτιακής 26ης δυναστείας είχε τοποθετήσει φρουρά στη Μάρεια για προστασία από τους Λίβυους. Σύμφωνα με τον Ηρόδοτο οι κάτοικοι της θεωρούσαν τους εαυτούς τους ως Λίβυους. Ειδικότερα κατά την πρώτη χιλιετία στο δυτικό Δέλτα του Νείλου ζούσαν Λιβυκές φυλές. Σύμφωνα με το Διόδωρο έγινε μια μάχη ανάμεσα στη Μάρεια και τον Απρίη της Αιγύπτου. Ο Στράβων αναφέρει ότι Μάρεια φημίζεται για τους αμπελώνες της.
Γεώργιος Κλεόβουλος

Ο Γεώργιος Κλεόβουλος (Φιλιππούπολη, γύρω στα 1785 – Σύρος, 28 Ιουλίου 1828) ήταν Έλληνας λόγιος και παιδαγωγός που έδρασε στις αρχές του 19ου αιώνα. Γεννήθηκε στη Φιλιππούπολη της Οθωμανικής Αυτοκρατορίας. Υπήρξε θιασώτης της αλληλοδιδακτικής μεθόδου και ένας από τους εισηγητές της στην Ελλάδα. Δίδαξε σε Ιάσιο, Οδησσό, Σύρο και Πόρο και πέθανε στις 28 Ιουλίου του 1828 στην Σύρο προσβεβλημένος από πνευμονία.
Τζ. Κ. Σίμονς

Ο Τζ. Κ. Σίμονς (αγγλικά: "Jonathan Kimble "J. K." Simmons", 9 Ιανουαρίου 1955) είναι Αμερικανός ηθοποιός. Είναι γνωστός για τους τηλεοπτικούς του ρόλους ως ο αστυνομικός ψυχίατρος Εμίλ Σκόντα στη σειρά "Νόμος & Τάξη" (Law & Order), ως ο νεο-Ναζί κρατούμενος Βέρνον Σίλιντζερ στη σειρά "Oz" και ως βοηθός διευθυντής αστυνομίας Γουίλ Πόουπ στη σειρά "The Closer". Ο Σίμονς υποδύθηκε επίσης τον Τζ. Τζόνα Τζέιμσον στην τριλογία "Spider-Man" του Σαμ Ράιμι. Έχει επίσης εμφανιστεί στις ταινίες "Juno" (2007), "Καυτό Απόρρητο" (Burn After Reading, 2008), "Ραντεβού στον Αέρα" (Up in the Air, 2009) και "Αληθινό Θράσος" (True Grit, 2010). Επίσης έχει παίξει στην ταινία του Χ.Παπακαλιάτη "Ένας Άλλος Κοσμος" 2014

Το 2014, ο Σίμονς πρωταγωνίστησε στην ταινία "Χωρίς Μέτρο" (Whiplash). Η ταινία έλαβε διθυραμβικές κριτικές με τους περισσότερους κριτικούς να ξεχωρίζουν την ερμηνεία του Σίμονς. Για την ερμηνεία του στην ταινία βραβεύτηκε με Όσκαρ Β' Ανδρικού Ρόλου, Χρυσή Σφαίρα Β' Ανδρικού Ρόλου Screen Actors Guild Award Καλύτερης Ανδρικής Ερμηνείας σε Δευτεραγωνιστικό Ρόλο και BAFTA Β' Ανδρικού Ρόλου.
Μπίαχμου

μικρογραφία|Η βάση του ενός αγάλματος όπως σώζεται σήμερα
Το Μπίαχμου ("αραβικά : بيهمو") είναι χωριό της Αιγύπτου γνωστό για τον αρχαιολογικό του χώρο. Βρίσκεται στη Όαση Φαγιούμ 7 χλμ από την πόλη Φαγιούμ. Έξω από το χωριό βρίσκονται τα ερείπια από δύο κολοσσιαίες φιγούρες του Αμενεμχέτ Γ΄.

Έξω από το χωριό στη μέση μιας αγροτικής περιοχής είναι τα ερείπια δύο κολοσσιαίων καθιστών μορφών του Αμενεμχέτ Γ΄ από την 12η Δυναστεία. Τα αγάλματα έχουν εξαφανιστεί και διασώζεται μόνο τη βάση τους. Η πρώτη αναφορά των αγαλμάτων γίνεται από τον Ηρόδοτο όπου τα περιγράφει πανύψηλες καθιστές μορφές μισοβυθισμένες σε νερό. Το 1245 αναφέρεται από τον Αμπού Οαμάν ελ Ναμπουσλί ελ Σαφαντί ότι τα αγάλματα καταστράφηκαν σε αναζήτηση των θησαυρών που υποτίθεται ότι υπήρχαν. Το 1672 αναφέρεται ότι μπορούσε κάποιος να δει τα λείψανα ενός από τα δύο αγάλματα.

Στα μέσα στου 2ου αιώνα οι βάσεις ανακατασκευάστηκαν και σήμερα έχουν περίμετρο 18 μέτρα. Πιστεύεται ότι τα δύο αγάλματα βρίσκονταν στην όχθη μιας δεύτερης, τεχνητής, λίμνης της όασης που σήμερα δεν υπάρχει, και είχαν τοποθετηθεί σε ανάμνηση υδραυλικών έργων που είχε κάνει εκεί ο Αμενεμχέτ, πιθανώς φράγμα. Ο Αμενεμχέτ Γ΄ λατρευόταν εδώ ως ο δημιουργός και θεός τη γονιμότητας.
Keeper of the Seven Keys, Part II

Το Keeper of the Seven Keys, Part II είναι ο τρίτος στούντιο δίσκος του γερμανικού power metal συγκροτήματος Helloween, ο οποίος κυκλοφόρησε στις 29 Αυγούστου 1988 μέσω της δισκογραφικής εταιρείας "Noise Records". 

Το άλμπουμ αποτελεί την συνεχεία του "Keeper of the Seven Keys, Part I" και έφερε ακόμα περισσότερη διεθνή αναγνώριση στους Helloween σε σχέση με τον προκάτοχο του. Το άλμπουμ κέρδισε το βραβείου του χρυσού δίσκου στην Γερμανία, ανέβηκε στο Top-30 των Βρετανικών τσαρτ και στο # 108 των αντίστοιχων Αμερικάνικων. 

Τα τραγούδια "Dr. Stein" και "I Want Out" κυκλοφόρησαν σαν σίνγκλ. Το "I Want Out" αποτέλεσε και το δεύτερο μουσικό βίντεο του συγκροτήματος και παραμένει ακόμα το πιο γνωστό τραγούδι των Helloween, ενώ έχει διασκευαστεί από πολλά συγκροτήματα όπως οι Gamma Ray, οι Unisonic, οι Hammerfall και οι Sonata Arctica.

Το 2006, το άλμπουμ επανεκδόθηκε σε μορφή διπλού CD (με τον τίτλο "Keeper of the Seven Keys, Part II - Expanded edition"), το οποίο περιείχε τα επιπλέον κομμάτια "Savage", "Livin' Ain't No Crime", "Don't Run for Cover", "Dr Stein (remix)" και "Keeper of the Seven Keys (remix)".
Αντιπρόεδρος της Ανγκόλας

Ο Αντιπρόεδρος της Ανγκόλας είναι το δεύτερο υψηλότερο πολιτικό αξίωμα στην Ανγκόλα. Είναι ο αναπληρωτής αρχηγός κράτους. Ο πρώτος που υπηρέτησε στο αξίωμα αυτό ήταν ο Φερνάντο ντα Πιεντάντε Ντίας ντος Σάντος, που υπηρέτησε από το 2010 ως το 2012.

Στις 21 Ιανουαρίου 2010 εγκρίθηκε ένα νέο σύνταγμα από την εθνοσυνέλευση και καταργήθηκε το αξίωμα του Πρωθυπουργού. Ο Πιεντάντε Ντίας ντος Σάντος χαρακτήρισε την συνταγματική αλλαγή ως "ιστορική στιγμή". Εν συνεχεία ο πρόεδρος Ζοζέ Εντουάρντο ντος Σάντος διόρισε τον Πιεντάντε στο νεοσύστατο αξίωμα του Αντιπροέδρου στις 3 Φεβρουαρίου 2010. Η νέα κυβέρνηση ορκίστηκε στις 5 Φεβρουαρίου.

Το 2012 η κεντρική Επιτροπή του MPLA διόρισε τον πρόεδρο Ζοζέ Εντουάρντο ντος Σάντος ως επικεφαλής στη λίστα του κόμματος και τον Μανουέλ Βισέντε ως τον δεύτερο υποψήφιο στον κατάλογο στις 13 Ιουνίου 2012. Μετά τη νίκη του MPLA στις βουλευτικές εκλογές εκείνης της χρονιάς, ο Βισέντε ανέλαβε νέος αντιπρόεδρος στις 26 Σεπτεμβρίου 2012.

Μετά τις εκλογές του 2017, νέος αντιπρόεδρος ανέλαβε ο Μπορνίτο ντε Σόουζα.
Unisonic

Οι Unisonic είναι γερμανικό hard rock και heavy metal συγκρότημα το οποίο δημιουργήθηκε το Νοέμβριο του 2009 από τον πρώην τραγουδιστή των Helloween, Μίκαελ Κίσκε, μαζί με τους Ντένις Γουάρντ και Κώστα Ζαφειρίου από το συγκρότημα Pink Cream 69 και τον Μάντι Μέϊερ, πρώην κιθαρίστα των Krokus και Asia. Το 2011, ο αρχηγός των Gamma Ray και πρώην κιθαρίστας των Helloween, Κάι Χάνσεν, ενώθηκε με τους Unisonic.

Το συγκρότημα κυκλοφόρησε το EP ""Ignition" και το πρώτο τους άλμπουμ με τίτλο "Unisonic" το 2012. Το EP "For The Kingdom" και το δεύτερο άλμπουμ, "Light of Dawn"", ακολούθησαν το 2014. Και τα δυο άλμπουμ έχουν καταλάβει ψηλές θέσεις σε διάφορα διεθνή μουσικά τσαρτ. Οι Unisonic είναι η πρώτη κοντινή συνεργασία μεταξύ του Κίσκε και του Χάνσεν από την εποχή τους στους Helloween και την διπλή επιτυχία των άλμπουμ "Keeper of the Seven Keys, Part I" και "Keeper of the Seven Keys, Part II".
Αρχιναύαρχος

Ο Αρχιναύαρχος (Αρνχος) είναι ο ανώτατος δυνατός στρατιωτικός βαθμός, Στο ΝΑΤΟ θεωρείται βαθμός 5 αστέρων με κωδικό OF-10, τον οποίο έφεραν σε διάφορες χρονικές περιόδους της Ιστορίας διακεκριμένοι ναύαρχοι. Στην Ελλάδα ο συγκεκριμένος βαθμός δεν χρησιμοποιείται πλέον.

Στην Ελλάδα ο συγκεκριμένος βαθμός θεσπίστηκε το 1939, με τα διακριτικά του να ορίζονται με Β.Δ. στις 14 Φεβρουαρίου 1939. Χρησιμοποιήθηκε αποκλειστικά από τους βασιλείς Γεώργιο Β', Παύλο Α', και Κωνσταντίνο Β'.

Στους αγγλόφωνους στρατούς ο αντίστοιχος βαθμός καλείται Admiral of the Fleet / Fleet Admiral (Στολάρχης). Σε ορισμένες χώρες, όπως τη Γερμανία και την Ιταλία, ο αντίστοιχος χρησιμοποιούμενος όρος αποδίδεται στα ελληνικά ως Μέγας Ναύαρχος.
Εντμόν Ντεμπομαρσέ

O Εντμόν Ντεμπομαρσέ (Edmond Debeaumarché) (15 Δεκεμβρίου 1906 – 28 Μαρτίου 1959) ήταν Γάλλος ταχυδρόμος που πέρασε στη Γαλλική Αντίσταση κατά τη διάρκεια του Β' Π.Π.. Για τις υπηρεσίες του ο Ντεμπομαρσέ παρασημοφορήθηκε και έλαβε αρκετές εντόπιες και ξένες διακρίσεις. Το 1960 ο Ντεμπομαρσέ έλαβε τη μεταθανάτια διάκριση της απεικόνισης σε γραμματόσημο της σειράς "Ήρωες της Επανάστασης".
If You're Feeling Sinister

Το "If You're Feeling Sinister" είναι το δεύτερο άλμπουμ των Belle and Sebastian. Κυκλοφόρησε από την Jeepster Records στις 18 Νοεμβρίου του 1996. Ο τραγουδιστής της μπάντας Stuart Murdoch έχει δηλώσει σε συνεντεύξεις ότι αυτή είναι η καλύτερη συλλογή τραγουδιών που έχει δημιουργήσει. Το 2005, το συγκρότημα ηχογράφησε ζωντανά το άλμπουμ και το κυκλοφόρησε στο iTunes Store με το όνομα "If You're Feeling Sinister: Live at the Barbican".

Το Pitchfork Media τοποθέτησε το άλμπουμ στο #14 στη λίστα με τα 100 καλύτερα άλμπουμ της δεκαετίας του '90. Αργότερα, οι αναγνώστες του Pitchfork τοποθέτησαν το άλμπουμ στο #31 στη λίστα με τα καλύτερα άλμπουμ που βγήκαν από το άνοιγμα του (1996). Το Rolling Stone τοποθέτησε το άλμπουμ στο #75 στη λίστα "100 Best Albums of the Nineties" και το Spin τοποθέτησε το άλμπουμ στο #59 στη λίστα "125 Best Albums of the Past 25 Years". Τέλος, το άλμπουμ εμφανίζεται στο βιβλίο "1001 Albums You Must Hear Before You Die" (1001 άλμπουμ που πρέπει να ακούσετε πριν πεθάνετε).
Σπαρτάκ Τιράνων

Η Σπαρτάκ Τιράνων είναι μια αλβανική, ποδοσφαιρική ομάδα από τα Τίρανα. Η ομάδα ιδρύθηκε το 1946 αλλά διαλύθηκε το 1959. Επανιδρύθηκε το 2012. Έχει κερδίσει 2 φορές την πρώτη κατηγορία Αλβανίας (1953, 1956). Έδρα της ομάδας είναι το National Sports Centre.
O tempora o mores

thumb|"Ο Κικέρωνας πετάει την αναφορά του σαν Κύριος", από το έργο του Γκίλμπερτ Άμποτ Μπέκετ.

O tempora o mores είναι φράση του Κικέρωνα, από το 4ο βιβλίο (κεφάλαιο 25) της δεύτερης ομιλίας του εναντίον του Ρωμαίου κυβερνήτη της Σικελίας, Gaius Verres, και από την πρώτη ομιλία του εναντίον του Κατιλίνα. Μεταφράζεται επί λέξει ως "Ω καιροί, ω ήθη".

Η συγκεκριμένη φράση χρησιμοποιείται σήμερα για να γίνει κριτική ηθών και πράξεων του παρόντος, με τόνο ειρωνικό ή σαρκαστικό.
Κατηγορία:Φράσεις
Γ.Φ.Σ. Αμφίλοχος Αμφιλοχίας

Ο Γυμναστικός Φιλεκπαιδευτικός Σύλλογος Αμφίλοχος ήταν αθλητικό σωματείο με έδρα την Αμφιλοχία του Νομού Αιτωλοακαρνανίας. Ήταν μέλος της Ε.Π.Σ. Αιτωλοακαρνανίας και στο παρελθόν την είχε εκπροσωπήσει στα εθνικά πρωταθλήματα. 

Το 2017 ο ιστορικός Γ.Φ.Σ. Αμφίλοχος Αμφιλοχίας συγχωνεύτηκε με το γειτονικό σωματείο Γ.Π.Σ. Παναμβρακικός Μπούκας και δημιουργήθηκε ο «Νέος Αμφίλοχος» ως μετονομασία του σωματείου της Μπούκας με Αριθμό Μητρώου Ε.Π.Ο. 3928. Ο ιστορικός Αμφίλοχος έπαψε να υφίστανται έπειτα τη συγχώνευση και στον Παναμβρακικό δόθηκε το όνομα Νέος Αμφίλοχος για να υπάρξει μεγαλύτερη αποδοχή, καθώς μόλις είχε ανέλθει στην Γ΄ Εθνική.
Άκωρις

Η Άκωρις ήταν αρχαία πόλη της Αιγύπτου στη Κάτω Αίγυπτο. Στην αρχαία Αίγυπτο ήταν γνωστή σαν "Mer-nefer" (κατά τη διάρκεια του Παλαιού και Μέσου Βασίλειου), "Per-Imen-mat-khent" (Νέο Βασίλειο) ή "Déhénet", στην ελληνιστική περίοδο σαν Άκωρις ή Τήνις. Σήμερα ο αρχαιολογικός χώρος ονομάζεται Ελ Τιχνά Γαμπάλ ("αραβικά : طهنا الجبل "), και βρίσκεται 12 χιλιόμετρα βόρεια της Μίνια στην ανατολική όχθη του Νείλου.

Στον αρχαιολογικό χώρο έχουν βρεθεί πολλές ελληνικές επιγραφές. Δύο χλμ από την αρχαία πόλη έχει ανευρεθεί νεκρόπολη του παλαιού βασιλείου στις πλαγιές ενός μικρού λόφου. Έχει βρεθεί ναός αφιερωμένος στην Άθωρ, ναός στον Άμμωνα, ναός του Σομπέκ, ενώ έχουν βρεθεί και πολλοί τάφοι της ελληνορωμαϊκής περιόδου.
Join Together

Join Together είναι ο τίτλος του διπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε το Μάρτιο του 1990 μέσω της δισκογραφικής εταιρείας "Virgin Records".

Η ηχογράφηση του άλμπουμ πραγματοποιήθηκε κατά την αμερικάνικη περιοδεία του συγκροτήματος το 1989, όπου οι The Who επανενώθηκαν και εμφανίστηκαν ζωντανά για πρώτη φορά μετά την διάλυση τους το 1982.

Στο πρώτο μέρος του περιλαμβάνει μία ζωντανή εκτέλεση ολόκληρου του δίσκου "Tommy", ενώ στο δεύτερο μέρος επιλογές τραγουδιών από την υπόλοιπη καριέρα του συγκροτήματος.

Το άλμπουμ σκαρφάλωσε στις χαμηλές θέσεις του Billboard 200 και μπήκε στο Top-75 του βρετανικού καταλόγου επιτυχιών.
Falling Into Infinity

Το Falling Into Infinity είναι το τέταρτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 23 Σεπτεμβρίου 1997 μέσω της δισκογραφικής εταιρίας "East West".
Βακχία

Η Βακχία ήταν αρχαία ελληνορωμαϊκή πόλη της Αιγύπτου στη Κάτω Αίγυπτο. Η πόλη βρίσκεται κοντά στο σημερινό Φαγιούμ, στη τοποθεσία Ουμ ελ Χατ, και ιδρύθηκε από τον Πτολεμαίο Β΄ μαζί με άλλες πόλεις.

Ήταν ιδιαίτερα σημαντική κατά τη διάρκεια της ελληνορωμαϊκής περιόδου ως γεωργικό κομβικό σημείο προς τις μεγάλες πόλεις της Αιγύπτου.

Ανασκαφές, ακόμη σε εξέλιξη, έφεραν στο φως δρόμους, οικίες, μνημειακά αγάλματα και έναν μεγάλο αριθμό παπύρων γραμμένοι στα ελληνικά.
Avantasia

Οι Avantasia είναι γερμανικό power metal - ροκ όπερα project το οποίο δημιουργήθηκε από τον Τομπίας Σάμμετ (τραγουδιστής των Edguy) το 2000. Οι Avantasia μπορούν να θεωρηθούν και «ροκ όπερα» επειδή συμμετέχουν στο πρότζεκτ πολλοί γνωστοί μουσικοί και οι στίχοι των άλμπουμ παρουσιάζουν μια ιστορία.

Η δισκογραφία του πρότζεκτ αποτελείται από τρεις ενότητες. Η πρώτη είναι το ""The Metal Opera" η οποία συμπεριλαμβάνει τα δύο άλμπουμ "The Metal Opera" και "The Metal Opera Part II", η δεύτερη είναι το "The Wicked Trilogy" η οποία συμπεριλαμβάνει τα τρία άλμπουμ "The Scarecrow", "The Wicked Symphony" και "Angel of Babylon" και η τρίτη ξεκινάει με το άλμπουμ "The Mystery of Time" και τελειώνει με το άλμπουμ "Ghostlights"".

Μερικοί από τους πολλούς τραγουδιστές και μουσικούς που έχουν συμμετάσχει στους Avantasia είναι οι Μίχαελ Κίσκε, Γιόρν Λάντε, Alice Cooper, Κλάους Μάινε, Τιμ Όουενς, Τζον Όλιβα, Μπιφ Μπάιφορντ, Ντι Σνάιντερ, Μάρκο Χιέταλα, Κάι Χάνσεν, Τζεφ Τέιτ, Ρόμπ Ροκ, Ράσελ Άλεν, Ντέιβιντ Ντεφέϊς, Άντρε Μάτος, Μπόμπ Κάτλεϊ, Αμάντα Σόμερβιλλε, Χένγιο Ρίχτερ, Μάρκους Γκρόσκοπφ, Ζάσα Πετ, Έρικ Σινγκερ και Μπρούς Κούλικ.
Cast in Stone

Το Cast in Stone είναι το ένατο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 11 Νοεμβρίου του 1997 μέσω της δισκογραφικής εταιρίας "SPV/Steamhammer". Η αρχική έκδοση του άλμπουμ περιελάμβανε ένα επιπλέον CD με επανεκτελέσεις τραγουδιών από την πρώτη περίοδο του συγκροτήματος, ενώ η "Sanctuary Records" επανακυκλοφόρησε το ""Cast in Stone" το 2000, περιλαμβάνοντας εκτός του επιπλέον CD και το ΕΡ "Venom '96".

Αυτό ήταν το πρώτο άλμπουμ που κυκλοφόρησε η αρχική σύνθεση του συγκροτήματος μετά το "Possessed"" του 1985 και το τελευταίο με το ντράμερ Abaddon στην σύνθεση του συγκροτήματος.

Οι κριτικές για τον δίσκο ήταν μέτριες, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 3,1 / 5 και το "Metal Archives" 64 %.
Κρίστι Μπράουν

Ο Κρίστι Μπράουν (αγγλικά: "Christy Brown", 5 Ιουνίου 1932 - 7 Σεπτεμβρίου 1981) ήταν Ιρλανδός συγγραφέας, ποιητής και ζωγράφος, που έπασχε από εγκεφαλική παράλυση. Ο μόνος του τρόπος να ζωγραφίζει και να γράφει ήταν τα δάχτυλα μόνο του ενός ποδιού. Έγινε περισσότερο γνωστός από το αυτοβιογραφικό του βιβλίο "Το αριστερό μου πόδι", το βιβλίο αυτό μεταφέρθηκε και στον κινηματογράφο, αποσπώντας, μάλιστα, και 2 Όσκαρ.
The Boy with the Arab Strap

Το "The Boy with the Arab Strap" είναι το τρίτο άλμπουμ των Belle and Sebastian. Η έμπνευση για το όνομα του άλμπουμ ήρθε από το όνομα της μπάντας Arab Strap, οι οποίοι κατάγονται επίσης από τη Σκωτία. Τα δύο συγκροτήματα είχαν κάνει μαζί μια περιοδεία. Κυριολεκτικά το arab strap είναι μια σεξουαλική συσκευή η οποία βοηθάει στην απόκτηση στύσης.

Οι Arab Strap δεν ευχαριστήθηκαν με τη χρήση του ονόματός τους στον τίτλο του άλμπουμ. Όταν ερωτήθηκαν γι'αυτό, o τραγουδιστής της μπάντας Aidan Moffat δήλωσε, "Έχουν αίσθηση του χιούμορ." Ο οργανοπαίχτης της μπάντας Malcolm πρόσθεσε, "Επειδή το Arab Strap είναι ένα αρκετό ενδιαφέρον όνομα. Οι λέξεις ταιριάζουν μεταξύ τους και γι' αυτό το διαλέξαμε ως το όνομα της μπάντας μας. Είμαστε φίλοι με αυτούς αλλά υπάρχει ένα όριο στο να τοποθετείς το όνομα κάποιου στο άλμπουμ. Παίρνουν κάτι μακριά μας." Τέλος δήλωσαν ότι πολλοί νόμιζαν ότι το άλμπουμ ήταν μια συνεργασία μεταξύ των δύο συγκροτημάτων.

Το άλμπουμ περιέχει αρκετά τραγούδια στα οποία δεν κάνει πρώτη φωνή ο Stuart Murdoch. Ο Stevie Jackson τραγουδάει στα "Seymour Stein" και "Chickfactor", ο Stuart David κάνει ανάγνωση στο "A Space Boy Dream" και η Isobel Campbell τραγουδάει στο "Is It Wicked Not to Care?".

Τον Οκτώβρη του 2011, το "NME" τοποθέτησε το ομώνυμο κομμάτι στο #130 στη λίστα "150 Best Tracks of the Past 15 Years (Τα 15 καλύτερα κομμάτια των τελευταίων 15 χρόνων)".
Σεργκέι Μπονταρτσούκ

Ο Σεργκέι Φιόντοροβιτς Μπονταρτσούκ ("Серге́й Фёдорович Бондарчу́к", 25 Σεπτεμβρίου 1920 - 20 Οκτωβρίου 1994) ήταν Σοβιετικός σκηνοθέτης, σεναριογράφος και ηθοποιός.

Ασχολήθηκε κυρίως με κινηματογραφικές διασκευές λογοτεχνικών έργων των Μιχαήλ Σόλοχοφ, Λέων Τολστόι και Αντόν Τσέχωφ. 

O Σεργκέι Μπονταρτσούκ έκανε δύο γάμους με δυο ηθοποιούς (Ίνα Μακάροβα και Ιρίνα Σκόμπτσεβα) και γέννησε άλλους τρεις ηθοποιούς, μεταφέροντας το μικρόβιο και στα εγγόνια του. Γιος του είναι ο Ρώσος σκηνοθέτης Φιόντορ Μπονταρτσούκ, τον οποίο απέκτησε με την Ιρίνα Σκόμπτσεβα.
Μισέλ Καφαντό

Ο Μισέλ Καφαντό (Michel Kafando, 18 Αυγούστου 1942-) ήταν ο μεταβατικός Πρόεδρος της Μπουρκίνα Φάσο, από το 2014 ως τις 29 Δεκεμβρίου 2015. Υπηρέτησε ως μόνιμος αντιπρόσωπος της Μπουρκίνα Φάσο στα Ηνωμένα Έθνη από το 1998 ως το 2011. Προηγουμένως χρημάτισε υπουργός Εξωτερικών από το 1982 ως το 1983.

Έπειτα από την παραίτηση του προέδρου Μπλεζ Κομπαορέ εν μέσω μαζικών διαδηλώσεων στις 31 Οκτωβρίου 2014, ο Καφαντό επιλέχθηκε για να υπηρετήσει ως πρόεδρος για μεταβατική περίοδο 1 έτους, που θα οδηγήσει στις επόμενες εκλογές. Ορκίστηκε και ανέλαβε καθήκοντα στις 18 Νοεμβρίου 2014. Ανατράπηκε σε πραξικόπημα από το σώμα της προεδρικής φρουράς, τον Σεπτέμβριο του 2015.
Exit... Stage Left

Το Exit... Stage Left είναι διπλό, ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Οκτωβρίου του 1981 μέσω της δισκογραφικής εταιρίας "Anthem Records" στον Καναδά και της "Atlantic" στην Ιαπωνία. Την επόμενη χρονιά κυκλοφόρησε το ομώνυμο βίντεο.
Καφρ ελ Σεΐχ

Η Καφρ ελ Σεΐχ (αραβικά : كفر الشيخ) είναι πόλη της Αιγύπτου στο Κυβερνείο Καφρ ελ Σεΐχ. Βρίσκεται στο Δέλτα του Νείλου 134 χιλιόμετρα βόρεια του Καΐρου με 147.380 κατοίκους (2006). Η πόλη έχει πανεπιστήμιο και αεροδρόμιο.
Ντέιρ ελ Μπάλας

Το Ντέιρ ελ Μπάλας ("αραβικά : بيهمو , μτφ : πήλινο") είναι χωριό της Αιγύπτου γνωστό για τον αρχαιολογικό του χώρο, αρχαία πόλη αγνώστου ακόμα ονόματος. Βρίσκεται στη δυτική όχθη του Νείλου, περίπου είκοσι χιλιόμετρα νότια των Δενδέρων και περίπου 30 μίλια βόρεια του Λούξορ.
Pin Me Down

Το "Pin Me Down" είναι το μόνο άλμπουμ των Pin Me Down. Το συγκρότημα είναι side project του κιθαρίστα των Bloc Party, Russell Lissack. Κυκλοφόρησε στις 19 Ιουλίου του 2010. Παραγωγή στο άλμπουμ έκανε ο Alex Elena. Το κομμάτι "Cryptic" είχε κυκλοφορήσει 2 χρόνια πριν την κυκλοφορία του άλμπουμ και το "Time Crisis" κυκλοφόρησε στις αρχές της χρονιάς. Μάνατζερ της μπάντας ήταν ο Robt Ptak, γνωστός για το συγκρότημά του, Size 14. Τραγουδίστρια ήταν η Milena Mepris, η οποία είχε συνεργαστεί με τον Ptak στο συγκρότημα Artificial Joy.
Κάθριν Φιτζεραλντ, Κόμισσα Ντέσμοντ

Η Κάθριν Φιτζεραλντ, Κόμισσα Ντέσμοντ (1504-1604) ήταν μία ευγενής της Αγγλο-Νορμανδικής δυναστείας Φιτζέρανλτ στην Ιρλανδία. Αγγλοι συγγραφείς της περιόδου Τυδώρ, όπως ο Σερ Ουόλτερ Ράλεϊ, την έκαναν γνωστή με το ψευδώνυμο «η μεγάλη Κόμισσα Ντέσμοντ» χάρη στη μεγάλη διάρκεια ζωής της. Μία εκτίμηση υπολογίζει την ηλικία θανάτου της στα 120 χρόνια, ενώ άλλοι εκτιμούν ότι έφτασε τα 140, αν και το πιθανότερο είναι ότι έζησε περίπου μέχρι τα 100.
Πυρηνική δύναμη

Πυρηνική δύναμη ονομάζουμε τη δύναμη που ασκείται μεταξύ δύο ή περισσότερων νουκλεονίων, μέσα ή έξω από τον ατομικό πυρήνα. Η δύναμη αυτή είναι υπεύθυνη για την συγκράτηση των νουκλεονίων (πρωτονίων και νετρονίων) μεσα στον ατομικό πυρήνα παρά την ηλεκτροστατική άπωση μεταξύ των πρωτονίων και την ηλεκτρική ουδετερότητα των νετρονίων. Η ενέργεια που εκλύεται από αυτήν σε διάφορα φυσικά φαινόμενα, όπως η πυρηνική σύντηξη και η πυρηνική σχάση, είναι που κάνει τους αστέρες, όπως τον Ήλιο, να εκπέμπουν ενέργεια και ειδικές παραγωγικές μονάδες να παράγουν ηλεκτρική ενέργεια. Τα πυρηνικά όπλα, όπως η ατομική βόμβα, είναι επίσης μία εφαρμογή εκμετάλλευσης της έκλυσης της ενέργειας της δύναμης αυτής.
Η κβαντική θεωρία πεδίου χρησιμοποιεί ανταλλαγές μποζονίων για την περιγραφή των θεμελιωδών αλληλεπιδράσεων. Αρχικά, με τη χρήση της εξίσωσης Κλάιν-Γκόρντον (η οποία περιγράφει μποζόνια), είχε προταθεί από τον Χίντεκι Γιουκάβα, ο φορέας αλληλεπίδρασης της πυρηνικής δύναμης να έχει μάζα ίση περίπου με 140MeV/c2. Το ίδιο αποτέλεσμα παίρνουμε και με τη χρήση της προσεγγιστικής εξίσωσης απροσδιοριστίας ενέργειας-χρόνου (ΔΕ·Δτ~ħ). Αργότερα ανακαλύφθηκαν τα πιόνια που είναι μποζόνια και έχουν μάζα περίπου ίση με τις προβλέψεις του Γιουκάβα, επομένως θεωρήθηκε πως, στα πλαίσια της κβαντικής θεωρίας πεδίου, η πυρηνική δύναμη, συμβαίνει με την ανταλλαγή πιονίων μεταξύ των νουκλεονίων. Παρότι σήμερα γνωρίζουμε ότι η πραγματική φύση της δύναμης αυτής είναι η ισχυρή αλληλεπίδραση που υφίσταται μεταξύ των κουάρκ διαφορετικών νουκλεονίων ως αποτέλεσμα μικρής (λόγω απόστασης - μικρής εμβέλειας της ισχυρής αλληλεπίδρασης) ανταλλαγής γκλουονίων μεταξύ των, η θεωρία ανταλλαγής πιονίων ή άλλων μεσονίων γενικά ή άλλων μποζονίων ακόμη πιο γενικά, χρησιμοποιείται ακόμη λόγω της μεγαλύτερης πολυπλοκότητας-αδυναμίας μελέτης με την κβαντική χρωμοδυναμική.
Παναγής Κάλκος

Ο Παναγής Κάλκος (1818 - 1875) ήταν ένας από τους πρώτους Έλληνες αρχιτέκτονες του νέου ελληνικού κράτους. Σπουδαγμένος στο Μόναχο, εκπροσωπεί τον αυστηρό νεοκλασικό ρυθμό. Έκτισε ορισμένα από τα χαρακτηριστικά νεοκλασικά κτήρια, δημόσια και ιδιωτικά, της πρωτεύουσας, πολλά από τα οποία σώζονται μέχρι σήμερα.
Fold Your Hands Child, You Walk Like a Peasant

Το "Fold Your Hands Child, You Walk Like a Peasant" είναι το τέταρτο άλμπουμ των Belle and Sebastian. Το άλμπουμ περιέχει τραγούδια με βραδύτερο ρυθμό από ότι στα άλλα άλμπουμ τους, καθιστώντας το ως το πιο ήσυχο και ώριμο άλμπουμ της μπάντας. Η ενορχήστρωση είναι ως επί το πλείστον ακουστική. Η μπάντα εισήγαγε πολλές στιλιστικές αλλαγές στο άλμπουμ, φέρνοντας περισσότερα έγχορδα συμφωνικής ορχήστρας και περιέχοντας περισσότερα τραγούδια στα οποία τα υπόλοιπα μέλη της μπάντας έκαναν πρώτη φωνή. Η Sarah Martin τραγουδάει στο "Waiting for the Moon to Rise", η Isobel Campbell τραγουδάει στο "Family Tree", και κάνει ντουέτο με τον Stevie Jackson (ο οποίος τραγουδάει με ασυνήθιστα μπάσα φωνή) στο "Beyond the Sunrise" και με τον Stuart Murdoch στο "Women's Realm". Ο Jackson τραγουδάει επίσης στο "The Wrong Girl". Είναι το τελευταίο άλμπουμ του συγκροτήματος με τον μπασίστα Stuart David, ο οποίος έφυγε μετά την ολοκλήρωση του άλμπουμ.

Οι δίδυμες αδελφές στο εξώφυλλο είναι οι Gyða και Kristín Anna Valtýsdóttir, πρώην μέλη του Ισλανδικού συγκροτήματος "múm". Το όνομα του άλμπουμ προέρχεται από ένα γκράφιτι το οποίο ο τραγουδιστής Stuart Murdoch είχε δει σε μια δημόσια τουαλέτα.

Το πρώτο κομμάτι, "I Fought in A War", έχει χρησιμοποιηθεί στο γνωστό ντοκιμαντέρ του BBC, ""The Power of Nightmares". Μπορεί επίσης να ακουστεί στο ντοκιμαντέρ του Eugene Jarecki "Why We Fight"". Το κομμάτι "There's Too Much Love" εμφανίζεται στο τρέιλερ της βραζιλιάνικης ταινίας "The Way He Looks" και συμπεριλαμβάνεται στο soundtrack της.
Storytelling

Το "Storytelling" είναι το πέμπτο άλμπουμ των Belle and Sebastian. Είναι το soundtrack της ομώνυμη ταινία του Todd Solondz, "Storytelling". Η μπάντα είχε αρκετά προβλήματα με τον Solondz καθώς έφτιαχνε την μουσική για την ταινία, με αποτέλεσμα μόνο 6 λεπτά μουσικής να έχουν χρησιμοποιηθεί στην ταινία. 5 από τα κομμάτια του άλμπουμ είναι ηχογραφημένοι διάλογοι από την ταινία. Tο ορχηστρικό "Fuck This Shit" χρησιμοποιεί την προσωδία του τίτλου σε διάφορα κλειδιά, αντί να χρησιμοποιήσει τις ίδιες τις λέξεις.
Once In A LIVEtime

Το Once In A LIVEtime είναι ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 27 Οκτωβρίου 1998 μέσω της δισκογραφικής εταιρίας "EastWest".

Η ηχογράφηση του άλμπουμ πραγματοποιήθηκε κατά την ευρωπαϊκή περιοδεία για την προώθηση του δίσκου "Falling Into Infinity" και πιο συγκεκριμένα, στην εμφάνιση τους στο "Le Bataclan" του Παρισιού στις 25 Ιουνίου 1998.

Αυτό ήταν το δεύτερο, ζωντανό άλμπουμ του συγκροτήματος και κατάφερε να μπει στις χαμηλές θέσεις του Billboard στις Ηνωμένες Πολιτείες και των "Oricon Charts" στην Ιαπωνία.
Doomsword

Οι Doomsword είναι ιταλικό doom metal συγκρότημα, το οποίο δημιουργήθηκε στο Βαρέζε το 1997. Συνεχίζουν να ηχογραφούν και να περιοδεύουν ανά τακτά χρονικά διαστήματα, όντας ένα από τα σημαντικότερα ονόματα του Epic-Doom metal. Όλα τα μέλη του συγκροτήματος είναι γνωστά με τα παρωνύμια τους.
ΦΚ Βίλνιους

Η ΦΚ Βίλνιους ήταν λιθουανική, ποδοσφαιρική ομάδα από την πρωτεύουσα Βίλνιους. Είχε ιδρυθεί το 2003 και την ίδια χρονιά συμμετείχε για πρώτη φορά στην ανώτατη κατηγορία της Λιθουανίας. Το 2007 επέστρεψε στη δεύτερη κατηγορία και το 2008 η ομάδα διαλύθηκε. Έδρα της ομάδας ήταν το Στάδιο Βέτρα, χωρητικότητας 5.030 θεατών.



Κατηγορία:Ποδοσφαιρικές ομάδες Λιθουανίας
Δημήτρης Μάρδας

Ο Δημήτρης Μάρδας είναι Έλληνας οικονομολόγος και πολιτικός, αναπληρωτής υπουργός Οικονομικών από τον Ιανουάριο 2015 μέχρι τον Αύγουστο 2015 στην κυβέρνηση Τσίπρα. Από τον Σεπτέμβριο του 2015 έως και τον Νοέμβριο του 2016 ήταν Υφυπουργός Εξωτερικών στην κυβέρνηση Τσίπρα.
Θεόδωρος Κουκουλάκης

Ο Θεόδωρος Κουκουλάκης (περ. 1879 - 1909) ήταν Έλληνας οπλαρχηγός από την Κρήτη. Συμμετείχε στην Κρητική Επανάσταση του 1897 και στον Μακεδονικό Αγώνα.
ΛΑΛΛ Λύσης

Η Λέσχη Αγάπη Λαού Λύσης (ή η ΛΑΛΛ Λύσης) ήταν κυπριακή ποδοσφαιρική ομάδα από τη Λύση της επαρχίας Αμμοχώστου. Η ΛΑΛΛ είχε συμμετοχές στη Β΄ κατηγορία και στη Γ΄ κατηγορία Κύπρου. Το 1974 τερμάτισε τη λειτουργία της λόγω της τουρκικής εισβολής. Χρώματα της ομάδας ήταν το μπλε και το άσπρο.
Αρίς

H Αρίς ή Ελ Αρίς ("αραβικά : العريش , μτφ : σπίτια από φοίνικες") είναι πόλη της Αιγύπτου στη χερσόνησο Σινά στις ακτές της Μεσογείου και στο Κυβερνείο Βορείου Σινά. Σύμφωνα με τη απογραφή του 2002 έχει 114.900 κατοίκους και είναι η μεγαλύτερη πόλη σε όλη τη χερσόνησο Σινά. Την πόλη διασχίζει ο ξεροπόταμος Ουαντί Ελ Αρίς και στην ανατολική της πλευρά βρίσκεται το εθνικό πάρκο Αζαρανίγκ.

Απέχει 344 χλμ από το Κάιρο και 50 χλμ από τη Ράφα και τη διέλευση των συνόρων με τη Λωρίδα της Γάζας. Η πόλη έχει διεθνές αεροδρόμιο και τμήματα του πανεπιστημίου της διώρυγας Σουέζ.
Τζέι Σιλβέστερ

Ο Τζέι Σιλβέστερ ("Jay Silvester", 27 Αυγούστου 1937 - ...) ήταν Αμερικανός αθλητής που αγωνίστηκε κυρίως στη δισκοβολία. Είναι ένας από τους μεγαλύτερους δισκοβόλους όλων των εποχών, μολονότι βρέθηκε στη σκιά του Αλ Έρτερ και δεν κατόρθωσε να κατακτήσει χρυσό ολυμπιακό μετάλλιο.

Το 1961 πέτυχε ένα ιστορικό ρεκόρ, καθώς έγινε ο πρώτος άνθρωπος που ξεπέρασε τα 60 μέτρα (60,56 μ.). Τον ίδιο χρόνο, στις 28 Αυγούστου του 1961, κατέρριψε στις Βρυξέλλες το παγκόσμιο ρεκόρ στη δισκοβολία με επίδοση 60,72 μ. Κατέρριψε το ρεκόρ κόσμου άλλες τέσσερις φορές και στις 18 Σεπτεμβρίου του 1968 το έφθασε στα 68,40 μ. 

Στο τέλος της καριέρας του κατέκτησε το ασημένιο μετάλλιο στους Ολυμπιακούς Αγώνες του 1972.
Επισκοπή του Ουρζέλ

μικρογραφία|Η γεωγραφική επέκταση της Επισκοπής του Ουρζέλ
Η Επισκοπή του Ουρζέλ (στα καταλανικά, "Bisbat d'Urgell", στα λατινικά, "Dioecesis Urgellensis") είναι η μεγαλύτερη επισκοπή της ισπανικής Καθολικής Εκκλησίας στην Καταλονία. Υπόκειται στην Αρχιεπισκοπή της Ταραγόνα και περιλαμβάνει το μεγαλύτερο μέρος της επαρχίας της Λιέιδα, μέρος της επαρχίας της Ζιρόνα και ολόκληρη την Ανδόρρα. Έχει την έδρα της στην καταλανική πόλη Σέου δ' Ουρζέλ (μετάφραση κατά λέξη: «εκκλησιαστική έδρα του Ουρζέλ»).
Μπόλντουιν Λόνσντεϊλ

Ο Μπόλντουιν Λόνσντεϊλ ("Baldwin Jacobson Lonsdale", 5 Αυγούστου 1948 - 17 Ιουνίου 2017) ήταν πολιτικός από το Βανουάτου και ιερέας της Αγγλικανικής Εκκλησίας, Πρόεδρος του Βανουάτου από τις 22 Σεπτεμβρίου 2014 ως τον θάνατό του, το 2017. Προτού γίνει πρόεδρος, ήταν γενικός γραμματέας της επαρχίας Τόρμπα του νησιού Μότα Λάβα.
Εκλέχθηκε πρόεδρος σε έμμεση εκλογή από ένα εκλεκτορικό κολέγιο αποτελούμενο από μέλη του κοινοβουλίου και κυβερνήτες των επαρχιών. Χρειάστηκαν 8 γύροι ψηφοφορίας για να έχει ένας υποψήφιος την επαρκή πλειοψηφία για την ασυμφωνία μεταξύ της κυβέρνησης του Τζο Νάτουμαν και της αντιπολίτευσης. Ήταν η ψηφοφορία με την μεγαλύτερη διάρκεια στην ιστορία του Βανουάτου. Τελικά, στον τελευταίο γύρο, ο Λόνσντεϊλ έλαβε 46 ψήφους από τις πιθανές 58.Στη διάρκεια της μεταβατικής περιόδου, υπηρεσιακός πρόεδρος ήταν ο Φιλίπ Μπεντορό. Στην πρώτη του ομιλία ως προέδρου επεσήμανε τη σημασία του διορισμού του για την επαρχία της Τόρμπα και την προτεραιότητά του στο να τηρηθεί υπεράνω όλων το σύνταγμα της χώρας.

Στις 17 Ιουνίου 2017 πέθανε ξαφνικά σε ηλικία 69 ετών από καρδιακή προσβολή όντας εν ενεργεία πρόεδρος του Βανουάτου.
SteamOS

Το SteamOS είναι ένα λειτουργικό σύστημα βασισμένο στο Debian, φτιαγμένο από την Valve Corporation και σχεδιασμένο να είναι το κύριο λειτουργικό σύστημα των μικρο-κονσολών Steam Machines, αλλά και για υπολογιστές. Εκδόθηκε αρχικά στις 13 Δεκεμβρίου 2013, μαζί με το ξεκίνημα του beta testing των Steam Machines. Έχει εγκαταληφθεί, τουλάχιστον προσωρινά και δεν αναμένετε η πλήρης εκδοση του στο ευρύ κοινό.
The Life Pursuit

Το "The Life Pursuit" είναι το έβδομο άλμπουμ των Belle and Sebastian. Κυκλοφόρησε στην Ευρώπη στις 6 Φεβρουαρίου του 2006 από την Rough Trade Records και στην Βόρεια Αμερική στις 7 Φεβρουαρίου του 2006 από την Matador Records. Το 2009, το Pitchfork Media έβαλε το άλμπουμ στη θέση 86 στη λίστα με τα καλύτερα άλμπουμ της δεκαετίας του 2000. Τα μοντέλα στο εξώφυλλο του άλμπουμ είναι οι Alex Klobouk, Natasha Noramly και Marisa Privitera.
Ρινοκόρουρα

Η Ρινοκόρουρα ή Ρινοκόλουρα ήταν αρχαία πόλη της Αιγύπτου στην Χερσόνησο του Σινά και στα παράλια της Μεσογείου θάλασσας. Η πόλη τότε ήταν στα σύνορα της Αρχαίας Αιγύπτου και Παλαιστίνης. Η πόλη έχει βρεθεί πολύ κοντά στη σημερινή Αρίς.

Το όνομα της πόλεις μεταφράζεται σε "κομμένες μύτες", η μυθολογία αναφέρει ότι ένας Αιθίοπας βασιλιάς, ο Ακτισάνης εξεστράτευσε εναντίον του Φαραώ Άμαση, κατάκτησε τη Αίγυπτο μάζεψε όλους τους κλέφτες και εγκληματίες τους έκοψε τη μύτη και τους έστειλε να εγκατασταθούν σε μια περιοχή άγονα κι έρημη με λίγα πηγάδια πόσιμου νερού. Έτσι δημιουργήθηκε η πόλη και οι κάτοικοι τρέφονταν με ζαχαροκάλαμα που ευδοκιμούσαν στη περιοχή. 

Στους Εβδομήκοντα αναφέρεται ένα σημείο ως Ρινοκούλουρα όπου ονομάζεται «ποτάμι της Αιγύπτου», στα σύνορα μεταξύ Αιγύπτου και Ισραήλ, έτσι ώστε να πιστεύεται ότι ήταν ο σημερινός Ουαντί ελ Αρίς.

Σύμφωνα με τον Επιφάνιο η πόλη αναφέρεται ότι μετά τον Κατακλυσμό του Νώε ο Νώε κλήρωσε ανάμεσα στους τρεις γιους του τις περιοχές που θα πάρουν η Ρινόκουρα ήταν το όριο ανάμεσσα στις περιοχές που κληρώθηκαν στον Νέελ και τον Χαμ. 

Στη χριστιανική εποχή ήταν επισκοπή και ο τίτλος σήμερα είναι τιμητικός της Καθολικής εκκλησίας, ένας από τους επισκόπους της που έμεινε γνωστός ήταν ο Πολύβιος. Το 1118 πέθανε εδώ Βαλδουίνος Α΄ της Ιερουσαλήμ από δηλητηρίαση των ψαριών.
Κάρλο Λιεβόρε

Ο Κάρλο Λιεβόρε ("Carlo Lievore", 10 Νοεμβρίου 1937 – 9 Οκτωβρίου 2002) ήταν Ιταλός ακοντιστής.

Την 1η Ιουνίου του 1961 σημεΙωσε στο Μιλάνο παγκόσμιο ρεκόρ με επίδοση 86,74 μ. Το να επιτυγχάνει παγκόσμιο ρεκόρ σε ρίψη Ιταλός, δεν είναι και το πιο συνηθισμένο συμβάν στην αθλητική ιστορία. Ο ακοντιστής Κάρλο Λιεβόρε ήταν ένας από τους λίγους που έχουν κατορθώσει κάτι τέτοιο. Ωστόσο, πέραν τούτου, δεν επέδειξε κάποια άλλη αξιοσημείωτη επίδοση ή διάκριση.
Καλονέρι Κοζάνης

Το Καλονέρι Κοζάνης είναι ορεινός οικισμός του δήμου Βοΐου, χτισμένος σε υψόμετρο 630 μέτρα και κοντά στον κάθετο άξονα της Εγνατίας οδού Κρυσταλλοπηγής.
DJ Smash

Ο Αντρέι Λεονίντοβιτς Σίρμαν (γεννημένος στις 23 Μαΐου 1982), γνωστός στον επαγγελματικό χώρο ως DJ Smash, είναι Ρώσος DJ και μουσικός παραγωγός.
Metal Black

Το Metal Black είναι το ενδέκατο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 27 Μαρτίου του 2006 μέσω της δισκογραφικής εταιρίας "Castle/Sanctuary".

Αυτός ήταν ο πρώτος δίσκος των Venom χωρίς τον Τζέφρι Νταν (Mantas) στην σύνθεση τους, ο οποίος αντικαταστάθηκε το 2002 από τον Mykvs.

Το άλμπουμ έλαβε μέτριες κριτικές, με το "Allmusic" να του δίνει 3,5 / 5 αστέρια, το "Sputnik Music" μέσο όρο βαθμολογιών 2,6 / 5 και το "Metal Archives" 68%.
The Longest Journey

Το The Longest Journey (νορβηγικά: Den lengste Reisen) είναι point-and-click βιντεοπαιχνίδι περιπέτειας τρίτου προσώπου που αναπτύχθηκε από τη νορβηγική εταιρία Funcom για τα Microsoft Windows. Μια έκδοση για το iOS κυκλοφόρησε στις 28 Οκτωβρίου του 2014.
Πάρε κόσμε

Το Πάρε κόσμε είναι ελληνική κωμική κινηματογραφική ταινία του 1967, σε παραγωγή Θανάση Βέγγου και σε σκηνοθεσία-σενάριο Ερρίκου Θαλασσινού και Ναπολέοντα Ελευθερίου αντιστοίχως. Πρωταγωνιστούν οι Θανάσης Βέγγος, Ελένη Ανουσάκη, Λαυρέντης Διανέλλος και Νίτσα Τσαγανέα.

Η ταινία αναφέρεται στον καλόκαρδο Αγαθοκλή και στο ελάττωμά του να δίνει σε όλους χωρίς να υπολογίζει τον εαυτό του, το οποίο του προκαλεί διάφορα προβλήματα, μεταξύ άλλων είχε και ως αποτέλεσμα να χωρίσει με τη γυναίκα του, της οποίας η μητέρα δεν ενέκρινε καθόλου αυτή τη συμπεριφορά.
Υπουργείο Εσωτερικών και Διοικητικής Ανασυγκρότησης

Το Υπουργείο Εσωτερικών και Διοικητικής Ανασυγκρότησης δημιουργήθηκε στις 27 Ιανουαρίου του 2015, έπειτα από συγχώνευση προηγούμενων υπουργείων και υπηρεσιών, όταν στις αρμοδιότητες του Υπουργείου Εσωτερικών, προστέθηκαν αυτές των: Υπουργείου Διοικητικής Μεταρρύθμισης, Δημόσιας Τάξης και Μακεδονίας-Θράκης, δημιουργώντας ένα «Υπέρ-Υπουργείο», όπως έγινε και με άλλα υπουργεία από την Κυβέρνηση Αλέξη Τσίπρα Ιανουαρίου 2015. Τον Νοέμβριο του 2016 αποσπάστηκε από το Υπουργείο η αρμοδιότητα της διοικητικής ανασυγκρότησης και συγκροτήθηκε το Υπουργείο Διοικητικής Ανασυγκρότησης με Υπουργό την Όλγα Γεροβασίλη. Έτσι, το Υπουργείο μετονομάστηκε για άλλη μια φορά σε Υπουργείο Εσωτερικών. 

Στις αρμοδιότητες του υπουργείου περιλαμβάνονται κυρίως η εποπτεία επί των αποκεντρωμένων διοικήσεων και των οργανισμών τοπικής αυτοδιοίκησης (δήμοι και περιφέρειες), ο συντονισμός και η οργάνωση της προσφυγής στη λαϊκή ετυμηγορία (εκλογές, δημοψηφίσματα), η νομοθεσία περί μητρώων, ληξιαρχείων και δημοτολογίων, ζητήματα περί ισότητας των φύλων, η μεταναστευτική πολιτική και η νομοθεσία περί αλλοδαπών (άδειες διαμονής, κοινωνική ένταξη), η νομοθεσία περί ελληνικής ιθαγένειας και ομογενών κ.α.
Βιγιαμπόνα

Η Βιγιαμπόνα, επίσημα: Βιγιαμπόνα - Αμάσα (Villabona-Amasa ) είναι ισπανική παραποτάμια κωμόπολη, στη Χώρα των Βάσκων, στην επαρχία Γκιπούθκοα της οποίας και αποτελεί έναν από τους 88 δήμους της.
Valve Corporation

Η Valve Corporation (πρώην Valve Software, αναφέρεται και απλώς ως Valve) είναι αμερικανική εταιρεία ανάπτυξης βιντεοπαιχνιδιών και εταιρεία ψηφιακής διανομής περιεχομένου που εδρεύει στο Μπέλβιου της Πολιτείας Ουάσινγκτον στις Ηνωμένες Πολιτείες. Το 2012 άνοιξε το ευρωπαϊκό παράρτημα των γραφείων της, στο Λουξεμβούργο. Η Valve Corporation ιδρύθηκε το 1996 από δύο πρώην υπαλλήλους της Microsoft, τους Γκέιμπ Νιούελ και Μάικ Χάρινγκτον. Η εταιρεία έχει αναπτύξει σειρές βιντεοπαιχνιδιών που έχουν γνωρίσει εμπορική και καλλιτεχνική επιτυχία, όπως Half-Life, Portal, και Left 4 Dead. Έχει επίσης αναπτύξει και συντηρεί τη μηχανή παιχνιδιού Source Engine με την οποία λειτουργούν τα περισσότερα από τα παιχνίδια της, καθώς και την πλατφόρμα διανομής λογισμικού Steam, με βάση την οποία δημιουργήθηκε το Steam Machine, μια σειρά ετοιμοπαράδοτων υπολογιστών για την εκτέλεση παιχνιδιών, στους οποίους τρέχει το λειτουργικό σύστημα SteamOS.
Αγία Αθανασία του Αιγάλεω

Η Αθανασία Κρικέτου - Σάμαρη (1928 - 2020) γεννήθηκε στην Μανωλάδα Ηλείας. Γνωστότερη ως Αγία Αθανασία του Αιγάλεω, ήταν Ελληνίδα διευθύντρια γηροκομείου και κατά τους ισχυρισμούς της, οραματίστρια και προφήτισσα. 

Εκμεταλλεύτηκε από μικρή μια σπάνια δερματική νόσο από την οποία έπασχε (κνιδωτικός δερμογραφισμός) και ισχυρίσθηκε ότι η Παναγία επικοινωνούσε μαζί της μέσω μηνυμάτων που εμφανίζονταν στο σώμα της. Απέκτησε σταδιακά πλήθος πιστών, με τις εισφορές και δωρεές των οποίων δημιούργησε ένα γηροκομείο στη Μάνδρα Αττικής («Παναγία Φανερωμένη»). Για να δεχτεί οποιονδήποτε ηλικιωμένο ως τρόφιμο, του έπαιρνε τη σύνταξή του και άλλα περιουσιακά στοιχεία. Οι συνθήκες διαμονής και διαβίωσης στο ίδρυμα ήταν τραγικές και οι επιθεωρητές του Υπουργείου Κοινωνικών Υπηρεσιών κατήγγειλαν ότι «πότιζαν με υπνωτικά τους γέρους και τις γριές, που δεν μπορούσαν να κουνηθούν από τα κρεβάτια τους. Ήταν ακίνητοι και σκελετωμένοι και περίμεναν τον θάνατο».

Η κερδοφορία της επιχείρησής της επέτρεψε στην Αθανασία να αποκτήσει πολύ μεγάλη κινητή και ακίνητη περιουσία.

Από το 1967 είχε αφοριστεί από την Εκκλησία της Ελλάδος με απόφαση της Ιεράς Συνόδου και αποκαταστάθηκε το 1980. Αρκετές φορές πέρασε από δικαστήρια λόγω των κατηγοριών που της απαγγέλθηκαν, αλλά ουδέποτε καταδικάσθηκε. Συνήγορος υπεράσπισής της σε όλες τις δίκες ήταν ο ποινικολόγος Γιάννης Παπαδογιαννάκης, ο οποίος διατέλεσε γενικός γραμματέας του Υπουργείου Δικαιοσύνης επί κυβέρνησης Ανδρέα Παπανδρέου και γενικός γραμματέας της Ελληνικής Εταιρείας Ποινικού Δικαίου.

Παρ' όλα αυτά, η φήμη της υπέστη συντριπτικό πλήγμα την δεκαετία του 1980, όταν με σειρά εκπομπών οι «Ρεπόρτερς» (Γιάννης Δημαράς, Γιώργος Λιάνης και Κώστας Χαρδαβέλλας) κατάφεραν να την παγιδεύσουν και να καταδείξουν τις απάτες της. Από τα μέσα της δεκαετίας του 1990 υπέστη αλλεπάλληλα εγκεφαλικά επεισόδια, με συνέπεια να μείνει παράλυτη και να χάσει την ικανότητα ομιλίας.
BBC France

Το BBC France (BBC Γαλλία), όπως και το BBC Germany, είναι θυγατρική εταιρεία του BBC. Η εταιρεία ανήκει στο BBC Worldwide και εκπροσωπεί το BBC στην Γαλλία. Ιδρύθηκε και ξεκίνησε τη λειτουργία του, το 2006.
Λα Ρόνσιερ

Η νήσος Λα Ρόνσιερ (ρωσικά: "Ла-Ронсьер") είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 478 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 431 μέτρων. Η νήσος Λα Ρόνσιερ βρίσκεται βόρεια της νήσου Γη του Βίλτσεκ και χωρίζεται από αυτή με ένα στενό θαλάσσιο πέρασμα μήκους 8 χιλιομέτρων. Το νησί πήρε το όνομα του από τον Λα Ρονσιέρ Λε Νουρί και διοικητικά ανήκει στην περιφέρεια Αρχάγγελσκ.



Κατηγορία:Περιφέρεια Αρχάγγελσκ
BBC Germany

Το BBC Germany (BBC Γερμανία) είναι εταιρεία του BBC Worldwide, θυγατρικής του BBC, και η οποία εκπροσωπεί το brand name του Βρετανικού κρατικού φορέα στην Γερμανία. Την ίδια χρονιά το BBC ίδρυσε μια παρόμοια εταιρεία για την Γαλλία, το BBC France.
Εκλογές στην Τουρκία

Εκλογές στην Τουρκία διεξάγονται για Πρόεδρο (από το 2014), για την Μεγάλη Εθνοσυνέλευση της Τουρκίας ("Türkiye Büyük Millet Meclisi") που έχει 600 μέλη και για την τοπική αυτοδιοίκηση. Οι εκπρόσωποι του λαού που εκλέγονται και από τις τρείς αυτές εκλογές υπηρετούν για 5ετείς θητείες. Στην βουλή, για να καταλάβει έδρα, ένα κόμμα θα πρέπει να αποσπάσει τουλάχιστον το 10% των ψήφων σε εθνικό επίπεδο. Αυτό γίνεται για να αποφεύγεται ο συνωστισμός πολλών κομμάτων στο κοινοβούλιο αλλά και για να δυσκολεύεται η είσοδος των κουρδικών κομμάτων στην Εθνοσυνέλευση, αν και με τις τελευταίες εκλογές αποδείχτηκε ότι δεν είναι αποτελεσματικό. Ο Πρόεδρος της Τουρκικής Δημοκρατίας εκλεγόταν από το Κοινοβούλιο μέχρι το 2014, οπότε για πρώτη φορά εξελέγη με άμεση ψηφοφορία. Στην Τουρκία λειτουργούν πολλά πολιτικά κόμματα. Από το 1986 το Κοινοβούλιο κυριαρχείται από τα συντηρητικά κόμματα.
Ιμπραχίμ Αφελάι

Ο Ιμπραχίμ Αφελάι είναι Ολλανδός επαγγελματίας ποδοσφαιριστής, ο οποίος αγωνίζεται ως επιθετικός μέσος ή πλάγιος μέσος για τη Στόουκ Σίτι και την Εθνική Ολλανδίας.
Λίμνη Μπίβα

thumb|225px|right|Η Λίμνη Μπίβα όπως φαίνεται από το διάστημα

Η Λίμνη Μπίβα (, Biwa-ko) είναι η μεγαλύτερη λίμνη της Ιαπωνίας. Βρίσκεται στον Νομό Σίγκα, στο δυτικό-κεντρικό νησί Χονσού), και έχει έκταση 670,4 τ.χλμ.. Θεωρείται μία από τις 20 αρχαιότερες λίμνες της Γης. Εξαιτίας της εγγύτητάς της στην παλαιά πρωτεύουσα της χώρας, το Κυότο, η Λίμνη Μπίβα αναφέρεται συχνά στα ιαπωνικά λογοτεχνικά και άλλα κείμενα, ιδιαίτερα στην ποίηση και σε ιστορικές περιγραφές μαχών.
Ουρουμέα

Ο Ουρουμέα, ή Ρίο Ουρουμέα. είναι ποταμός της Ισπανίας, στη Χώρα των Βάσκων και συγκεκριμένα των επαρχιών Ναβάρρας και Γκιπούθκοα. Είναι ο ποταμός που διασχίζει την πρωτεύουσα της επαρχίας Γκιπούθκοα, το Σαν Σεμπαστιάν.

Ο Ουρουμέα πηγάζει σε υψόμετρο περίπου 1140 μ. στο ανατολικό τμήμα των Κανταβρικών ορέων στη περιοχή της Ναβάρρας όπου με κατεύθυνση από Ν. προς Β. και ελικοειδή ρου, διαμορφώνοντας την ομώνυμη κοιλάδα, εκβάλλει στο Βισκαϊκό Κόλπο. Έχει συνολικό μήκος 60 χλμ., με το μισό του μήκους του στην επαρχία της Ναβάρας και με μέσο όγκο εκβολής 13,65 κ.μ. ανά δευτερόλεπτο. Η λεκάνη απορροής του είναι περίπου 280 τ.χλμ.<br> 
Στις όχθες του Ουρουμέα έχουν αναπτυχθεί αρκετές πόλεις που φέρονται σήμερα να τις διασχίζει καθώς και πολλές βιομηχανίες που παλαιότερα με τους ρύπους τους είχαν επιβαρύνει δραματικά το οικοσύστημά του. Σήμερα φέρεται να έχει επανέλθει η φυσική του κατάσταση και να είναι ιχθυοτρόφος ιδιαίτερα σε σολομούς, πέστροφες, και χέλια κυρίως στις εκβολές.
BBC Pacific Quay

Το BBC Pacific Quay είναι η έδρα του BBC Σκωτία και εκεί έχει τα τηλεοπτικά και τα ραδιοφωνικά στούντιό του. Το κτήριο βρίσκεται στη Γλασκώβη. Εγκαινιάστηκε από τον τότε Πρωθυπουργό Γκόρντον Μπράουν τον Αύγουστο του 2007.

Τα στούντιο βρίσκονται δίπλα στο Επιστημονικό Κέντρο της Γλασκώβης και δίπλα από τα στούντιο του STV. Το νέο κτήριο έχει τα πιο καινούργια συστήματα για ψηφιακή μετάδοση και έχει το πρώτο τηλεοπτικό στούντιο του BBC, το οποίο είναι εξοπλισμένο με HD συστήματα.

Επιπλέον, το κτήριο περιέχει και 6 ραδιοφωνικά στούντιο, τα οποία χρησιμοποιούνται κυριώς από τους σταθμούς BBC Radio Scotland και BBC Radio nan Gàidheal.
Κάστρο της Ντρισχτ

Το Κάστρο της Ντρισχτ ("αλβανικά : Kalaja e Drisht") είναι βυζαντινό κάστρο στην Αλβανία κοντά στο χωριό Ντρισχτ.

Τα πρώτα ίχνη της οχύρωσης χρονολογούνται στην ύστερη Νεολιθική εποχή. Τον 9ο αιώνα, ήταν μέρος του πριγκιπάτου Ζέτα.

Μέρος του κάστρου χτίστηκε τον 13ο αιώνα κατά τη διάρκεια της βυζαντινής κυριαρχίας. Τα σημερινά τείχη και πύργοι χρονολογούνται στο 1396-1478 κατά την εποχή της Ενετοκρατίας. Κατά τον 14ο αιώνα, το κάστρο έγινε ανεξάρτητο από τη Σκόδρα. Στο 1442 το κάστρο καταλήφθηκε από τον σέρβο Δεσπότη Τζούρατζ Μπράνκοβιτς από τις βενετικές δυνάμεις. Τελικά έπεσε στα χέρια των Οθωμανών κατά μαζική πολιορκία της Σκόδρας το 1478.

Υπάρχουν λείψανα 11 σπίτια μέσα στα τείχη του κάστρου.
Δινογέτεια

<br>

μικρογραφία|Πανόραμα της περιοχής
μικρογραφία
Η Δινογέτεια ήταν ένας οικισμός των Γετών- Δακών και αργότερα ρωμαϊκό και βυζαντινό φρούριο που βρίσκεται στην δεξιά (νότια) όχθη του Δούναβη, κοντά στις εκβολές του Σίρετ στην σημερινή Ρουμανία. Ο αρχαιολογικός χώρος της Δινογέτειας βρίσκεται στη Δοβρουτσά 8 χιλιόμετρα ανατολικά από το Γαλάτσι και 2 χιλιόμετρα βόρεια του χωριού Γκαρβάν.
Άλβαρο Μοράτα

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!


Ο Άλβαρο Μοράτα Μπόρχα Μαρτίν (ισπανικά: "Álvaro Borja Morata Martín", [ "'alβaɾo mo'ɾata"], 23 Οκτωβρίου 1992) είναι Ισπανός ποδοσφαιριστής, ο οποίος αγωνίζεται στη Γιουβέντους ως δανεικός από την Ατλέτικο Μαδρίτης.
Κάστρο της Σκραπάρ

Το Κάστρο της Σκραπάρ ("αλβανικά : Kalaja e Skraparit") είναι βυζαντινό κάστρο στην Αλβανία στην περιφέρεια Σκραπάρ, στα βορειοδυτικά της πόλης Κοροβόντα.

Το κάστρο έλεγχε το δρόμο που διέσχιζε την κοιλάδα της Οσούμι. Ευρέως γνωστό ως "Κάστρο Gjenevizit". Αναφέρεται για πρώτη φορά με τις συγκρούσεις Βουλγάρων και Βυζαντινών το 1018. Το 1336 το φρούριο κατά το βυζαντινό χρονογράφο Ιωάννη Καντακουζηνό, έπεσε στα χέρια των βόρειων Αρμπερές, ντόπια φυλή, όταν προσπάθησαν να πάρουν τις πόλεις που ήταν στα χέρια των Βυζαντινών. Το Κάστρο συνέχισε να χρησιμοποιείται ακόμη και μετά την οθωμανική κατάκτηση του πρώτου αιώνα.
Γουίλιαμ Γκεντ

Ο Γουίλιαμ Γκεντ ("William Ged", 1699 – 19 Οκτωβρίου 1749) ήταν Σκωτσέζος χρυσοχόος και τυπογράφος, ο οποίος εφεύρε την τυπογραφική στερεοτυπική πλάκα και τη στερεοτυπία.

Ο Γκεντ εργαζόταν ως χρυσοχόος στο Εδιμβούργο, όπου γεννήθηκε. Το 1729 προσπάθησε να προωθήσει τη νέα του τυπογραφική μέθοδο, στην οποία εργαζόταν από το 1725, αλλά η εφεύρεσή του αποδοκιμάσθηκε στο Εδιμβούργο. Μεταναστεύοντας στο Λονδίνο, συνεταιρίστηκε με έναν επενδυτή, αλλά απογοητεύθηκε από τους εργάτες του και τον ίδιο και επέστρεψε τελικώς στη γενέτειρά του, παρότι είχε επιτύχει να διορισθεί τυπογράφος στο Πανεπιστήμιο του Κέμπριτζ, το 1731, με τη συμφωνία να χρησιμοποιήσει την εφεύρεσή του στην εκτύπωση των πανεπιστημιακών εκδόσεων. Μία έκδοση του Σαλλουστίου και δύο προσευχητάρια εκτυπώθηκαν από τον ίδιο στα πλαίσια αυτής της συμφωνίας.
Symphony X

Οι Symphony X είναι αμερικανικό progressive metal συγκρότημα, το οποίο δημιουργήθηκε το 1994 στο Νιου Τζέρσεϊ. Τα άλμπουμ τους ""The Divine Wings of Tragedy" και "V: The New Mythology Suite" έτυχαν ιδιαίτερα θερμής υποδοχής από τους μουσικοκριτικούς, ενώ γνώρισαν εμπορική επιτυχία με το "Iconoclast"" του 2011, το οποίο κατάφερε να μπει στο Top-100 του Billboard των Ηνωμένων Πολιτειών.
Γεώργιος Καβουνίδης

Ο Γεώργιος Καβουνίδης του Σπυρίδωνος (Κωνσταντινούπολη, 12 Δεκεμβρίου 1912 - Λονδίνο, 9 Οκτωβρίου 1984) ήταν Έλληνας δημοσιογράφος, νομικός και Γενικός Διευθυντής του Υφυπουργείου Τύπου.